దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
హార్దిక్ పాండ్య లక్ష్యం ఎదురుదాడే..!
దక్షిణాఫ్రికా గడ్డపై ముగ్గురు భారత ఆటగాళ్లు మెరుగ్గా రాణిస్తున్నారని ఆ దేశ మాజీ ఫాస్ట్ బౌలర్ ఆండ్రూ నెల్ అభిప్రాయపడ్డాడు.
TNN | Updated:
Feb 12, 2018, 02:02PM IST
దక్షిణాఫ్రికా గడ్డపై ముగ్గురు భారత ఆటగాళ్లు మెరుగ్గా రాణిస్తున్నారని ఆ దేశ మాజీ ఫాస్ట్ బౌలర్ ఆండ్రూ నెల్ అభిప్రాయపడ్డాడు. తొలి టెస్టులో హార్దిక్ పాండ్య శతక సమానమైన ఇన్నింగ్స్&zwnj;తో ఆకట్టుకోగా.. విరాట్ కోహ్లి, శిఖర్ ధావన్ వన్డేల్లో మెరుపులు మెరిపిస్తున్నారని మాజీ పేసర్ గుర్తు చేశాడు. ఆరు వన్డేల సిరీస్&zwnj;లో ఇప్పటికే నాలుగు వన్డేలు ముగియగా.. భారత్ 3-1తో ఆధిక్యంలో కొనసాగుతోంది. ఐదో వన్డే పోర్ట్ ఎలిజబెత్ వేదికగా మంగళవారం సాయంత్రం 4.30 నుంచి జరగనుంది. ఈ నేపథ్యంలో మీడియాతో సోమవారం ఆండ్రూ నెల్ మాట్లాడాడు.
&lsquo;విరాట్ కోహ్లి&zwnj;కి బౌలింగ్ చేయడాన్ని నేను ఇష్టపడతా. ఎందుకంటే అత్యుత్తమ ఆటగాళ్లని ఔట్ చేయాలని నేను ఎప్పుడూ పరితపించేవాడ్ని. ఇప్పుడు బౌలింగ్ చేసినా.. ఫెయిల్ అవుతా. కానీ.. కోహ్లికి మాత్రం గట్టి పోటీనిస్తా. అతనితో పాటు శిఖర్ ధావన్, హార్దిక్ పాండ్యాకి కూడా బౌలింగ్ చేయాలనుంది. భారత జట్టులో ప్రస్తుతం ఈ ముగ్గురే అత్యుత్తమ ఆటగాళ్లు. వీరిలో హార్దిక్ పాండ్య.. ప్రత్యర్థిపై ఎదురుదాడి చేసేందుకు ఎక్కువగా మొగ్గు చూపుతుంటాడు. మొత్తానికి నాలుగో వన్డే విజయంతో సిరీస్ రసవత్తరంగా మారింది&rsquo; అని ఆండ్రూ నెల్ వివరించాడు.